CELEX: 22006A0706(01)
Language: hr
Date: 2006-06-21 00:00:00
Title: Sporazum između Europske zajednice i Novog Zelanda o određenim aspektima zračnog prometa

11/Sv. 61
            
            
               HR
            
            
               Službeni list Europske unije
            
            
               232
            
         22006A0706(01)
   
               L 184/26
            
            
               SLUŽBENI LIST EUROPSKE UNIJE
            
         SPORAZUM
   između Europske zajednice i Novog Zelanda o određenim aspektima zračnog prometa
   EUROPSKA ZAJEDNICA,
   s jedne strane, i
   NOVI ZELAND,
   s druge strane,
   (dalje u tekstu „ugovorne stranke”),
   UTVRĐUJUĆI da bilateralni sporazumi o zračnom prometu zaključeni između nekoliko država članica Europske zajednice i Novog Zelanda sadržavaju odredbe koje su u suprotnosti s pravom Europske zajednice,
   UTVRĐUJUĆU da Europska zajednica ima isključivu nadležnost u odnosu na nekoliko aspekata koji mogu biti uključeni u bilateralne sporazume o zračnom prometu između država članica Europske zajednice i trećih zemalja,
   UTVRĐUJUĆI da prema pravu Europske zajednice, zračni prijevoznici Zajednice s poslovnim nastanom u državi članici imaju pravo na nediskriminirajući pristup tržištu na pravcima između država članica i trećih zemalja,
   UZIMAJUĆI U OBZIR sporazume između Europske zajednice i određenih trećih zemalja koji predviđaju mogućnost da državljani tih trećih zemalja steknu vlasništvo nad zračnim prijevoznicima licenciranima u skladu s pravom Europske zajednice,
   PREPOZNAJUĆI da odredbe bilateralnih sporazuma o uslugama u zračnom prometu između država članica Europske zajednice i Novog Zelanda koje su protivne pravu Europske zajednice moraju biti potpuno usklađene s njima kako bi se stvorio čvrsti zakonski temelj za zračni promet između Europske zajednice i Novog Zelanda i sačuvao kontinuitet takvog zračnog prometa,
   UTVRĐUJUĆI da nije cilj Europske zajednice u sklopu ovih pregovora povećati ukupni opseg zračnog prometa između Europske zajednice i Novog Zelanda, utjecati na ravnotežu između zračnih prijevoznika Zajednice i onih iz Novog Zelanda, ili pregovarati izmjene odredaba postojećih bilateralnih sporazuma o zračnom prometu vezano uz prometna prava,
   SPORAZUMJELI SU SE:
   Članak 1.
   Opće odredbe
   1.   U smislu ovog Sporazuma, „države članice” znači države članice Europske zajednice; „ugovorna stranka” znači ugovorna stranka ovog Sporazuma; „stranka” znači ugovorna stranka odgovarajućeg bilateralnog sporazuma o zračnom prometu; „zračni prijevoznik” također znači aviokompanija; „područje Europske zajednice” znači područja država članica na kojima se primjenjuje Ugovor o osnivanju Europske zajednice.
   2.   Upućivanje u svakom od sporazuma iz Priloga I. na državljane države članice koja je stranka u tom Sporazumu smatra se upućivanjem na državljane države članice Europske zajednice.
   3.   Upućivanje u svakom od sporazuma iz Priloga I. na zračne prijevoznike ili zračne kompanije države članice koja je stranka u tom Sporazumu smatra se upućivanjem na zračne prijevoznike ili zračne kompanije koje je imenovala država članica.
   Članak 2.
   Imenovanje, odobrenje i ukidanje
   1.   Odredbe stavaka 3. i 4. ovog članka zamjenjuju odgovarajuće odredbe članaka navedenih u Prilogu II. točkama (a) i (b), vezano uz imenovanje zračnog prijevoznika od strane predmetne države članice, odobrenja i dozvole koje je dodijelio Novi Zeland, te uz odbijanje, ukidanje, odgodu ili ograničenje odobrenja, odnosno dozvole zračnog prijevoznika.
   2.   Odredbe stavaka 3. i 4. ovog članka zamjenjuju odgovarajuće odredbe članaka navedenih u Prilogu II. točkama (a) i (b), vezano uz imenovanje zračnog prijevoznika od strane Novog Zelanda, odobrenja i dozvole koje je dodijelila predmetna država članica, te uz odbijanje, ukidanje, odgodu ili ograničenje odobrenja ili dozvola zračnog prijevoznika.
   3.   Po primitku imenovanja i zamolbi imenovanog zračnog prijevoznika u obliku i na način koji je propisan za operativna odobrenja i tehničke dozvole, druga stranka, podložno stavcima 4. i 5., daje odgovarajuća odobrenja ili dozvole, uz minimalno postupovno kašnjenje, pod uvjetom da:
   
               (a)
            
            
               u slučaju zračnog prijevoznika kojeg je imenovala država članica:
               
                           i.
                        
                        
                           zračni prijevoznik ima poslovni nastan, prema Ugovoru o osnivanju Europske zajednice, na državnom području države članice koja ga imenuje i posjeduje valjanu operativnu licenciju države članice u skladu sa zakonom Europske zajednice; i
                        
                     
                           ii.
                        
                        
                           država članica provodi i održava učinkovitu regulatornu kontrolu zračnog prijevoznika i odgovorna je za izdavanje njegove svjedodžbe o sposobnosti zračnog prijevoza, a odgovarajuće zrakoplovno tijelo je jasno naznačeno u imenovanju; i
                        
                     
                           iii.
                        
                        
                           zračni prijevoznik ima glavno mjesto poslovanja na državnom području države članice koja mu je izdala operativnu licenciju; i
                        
                     
                           iv.
                        
                        
                           zračni prijevoznik izravno je u vlasništvu ili su njegovi većinski vlasnici i učinkovito ga nadziru države članice i/ili državljani država članica i/ili ostale zemlje navedene u Prilogu III. i/ili državljani tih zemalja.
                        
                     
         
               (b)
            
            
               u slučaju zračnog prijevoznika kojeg je imenovao Novi Zeland:
               
                           i.
                        
                        
                           Novi Zeland ima i održava učinkovitu regulatornu kontrolu zračnog prijevoznika; i
                        
                     
                           ii.
                        
                        
                           zračni prijevoznik ima glavno mjesto poslovanja i mjesto osnivanja u Novom Zelandu.
                        
                     
         4.   Svaka stranka može odbiti, ukinuti, suspendirati ili ograničiti operativno odobrenje ili tehničke dozvole nekog zračnog prijevoznika kojeg je imenovala druga stranka, ako:
   
               (a)
            
            
               u slučaju zračnog prijevoznika kojeg imenuje država članica:
               
                           i.
                        
                        
                           zračni prijevoznik nema poslovni nastan, prema Ugovoru o osnivanju Europske zajednice, na državnom području države članice koja ga imenuje ili nema valjanu operativnu licenciju države članice u skladu sa zakonom Europske zajednice; ili
                        
                     
                           ii.
                        
                        
                           država članica koja je odgovorna za izdavanje njegove svjedodžbe o sposobnosti zračnog prijevoza ne provodi i ne održava učinkovitu regulatornu kontrolu zračnog prijevoznika ili u imenovanju nisu jasno navedene zrakoplovne vlasti; ili
                        
                     
                           iii.
                        
                        
                           zračni prijevoznik nema glavno mjesto poslovanja na državnom području države članice koja mu je izdala operativnu licenciju; ili
                        
                     
                           iv.
                        
                        
                           zračni prijevoznik nije u vlasništvu i nije učinkovito nadziran, izravno ili većinskim vlasništvom država članica i/ili državljana država članica i/ili ostalih zemalja navedenih u Prilogu III., i/ili državljana tih zemalja; ili
                        
                     
                           v.
                        
                        
                           zračni prijevoznik već ima odobrenje za rad na temelju bilateralnog sporazuma između Novog Zelanda i druge države članice, a Novi Zeland može dokazati da bi se primjenom prometnih prava iz ovog Sporazuma, na pravcu koji uključuje točku u toj drugoj državi članici, izbjegla ograničenja prometnih prava koja nameće taj drugi sporazum; ili
                        
                     
                           vi.
                        
                        
                           imenovani zračni prijevoznik ima svjedodžbu o sposobnosti zračnog prijevoza koju je izdala država članica, a bilateralni sporazum o zračnom prometu između Novog Zelanda i te države članice nije sklopljen i ta je država članica uskratila prometna prava zračnom prijevozniku kojeg je imenovao Novi Zeland;
                        
                     
         
               (b)
            
            
               u slučaju zračnog prijevoznika kojeg je imenovao Novi Zeland:
               
                           i.
                        
                        
                           Novi Zeland ne održava učinkovitu regulatornu kontrolu zračnog prijevoznika; ili
                        
                     
                           ii.
                        
                        
                           zračni prijevoznik nema glavno mjesto poslovanja i mjesto osnivanja u Novom Zelandu.
                        
                     
         (5)   Pri ostvarivanju prava iz stavka 4., i ne dovodeći u pitanje prava iz točke (a) podtočki v. i vi. stavka 4. ovog članka, Novi Zeland ne smije diskriminirati između zračnih prijevoznika država članica na temelju državljanstva.
   Članak 3.
   Prava vezana uz regulatornu kontrolu
   1.   Odredbe iz stavka 2. ovog članka dopunjuju članke iz Priloga II. točki (c).
   2.   Ako je država članica imenovala zračnog prijevoznika čiju regulatornu kontrolu provodi i održava druga država članica, prava Novog Zelanda, prema sigurnosnim odredbama sporazuma između države članice koja je imenovala zračnog prijevoznika i Novog Zelanda, primjenjuju se jednako u vezi s usvajanjem, primjenjivanjem ili održavanjem sigurnosnih standarda od strane te druge države članice i u vezi dozvole za upravljanje tim zračnim prijevoznikom.
   Članak 4.
   Oporezivanje goriva za zračni promet
   1.   Odredbe stavka 2. ovog članka dopunjuju odgovarajuće odredbe članaka navedenih u Prilogu II. točki (d).
   2.   Neovisno o svim drugim suprotnim odredbama, nijedna od odredbi sporazuma navedenih u Prilogu II. točki (d) ne sprečava državu članicu da na nediskriminirajućoj osnovi nameće porez, carine, naknade ili pristojbe na gorivo isporučeno na njenom državnom području za upotrebu u zrakoplovu imenovanog zračnog prijevoznika države članice ili Novog Zelanda koji prometuje između dvije točke na državnim područjima jedne i druge ugovorne stranke.
   Članak 5.
   Tarife
   1.   Stavak 2. ovog članka dopunjuju članke navedene u Prilogu II. točki (e).
   2.   Tarife koje zračni prijevoznik(-ci), koje(g) je imenovao Novi Zeland, treba(ju) naplatiti u skladu sa sporazumom navedenim u Prilogu I. koji sadrži odredbu iz Priloga II. točki (e) za prijevoz koji je u cijelosti obavljen unutar Europske zajednice podliježu pravu Europske zajednice. Pravo Europske zajednice primjenjuje se na nediskriminirajućoj osnovi.
   3.   Tarife koje zračni prijevoznik(-ci), koje(g) je imenovala država članica, treba(ju) naplatiti u skladu sa sporazumom navedenim u Prilogu I. koji sadrži odredbu iz Priloga II. točki (e) za prijevoz koji je u cijelosti obavljen u Novom Zelandu, podliježu pravu Novog Zelanda. Pravo Novog Zelanda primjenjuje se na nediskriminirajućoj osnovi.
   Članak 6.
   Prilozi Sporazumu
   Prilozi ovom Sporazuma čine njegov sastavni dio.
   Članak 7.
   Revizija ili izmjene
   U bilo kojem trenutku, ugovorne stranke mogu ovaj Sporazum sporazumno revidirati ili izmijeniti.
   Članak 8.
   Stupanje na snagu
   1.   Ovaj Sporazum stupa na snagu kada ugovorne stranke jedna drugu obavijeste, u pisanom obliku, o dovršetku svih odgovarajućih unutarnjih postupaka potrebnih za njegovo stupanje na snagu.
   2.   Neovisno o stavku 1. stranke su suglasne da se ovaj Sporazum privremeno primjenjuje od prvog dana mjeseca koji slijedi nakon dana kada su stranke obavijestile jedna drugu o završetku potrebnih postupaka.
   3.   Sporazumi i drugi dogovori između država članica i Novog Zelanda koji na dan potpisivanja ovog Sporazuma još nisu stupili na snagu te se ne primjenjuju privremeno, navedeni su u Prilogu I. točki (b). Ovaj se Sporazum primjenjuje na sve takve sporazume i dogovore od trenutka njihovog stupanja na snagu ili privremene primjene.
   Članak 9.
   Raskid ugovora
   1.   U slučaju raskida sporazuma navedenih u Prilogu I., sve odredbe ovog Sporazuma koje se odnose na sporazume iz Priloga I. istodobno prestaju vrijediti.
   2.   U slučaju da su svi sporazumi navedeni u Prilogu I. raskinuti, ovaj se Sporazum istodobno raskida.
   
      U POTVRDU TOGA, dolje potpisani, za to propisno ovlašteni, potpisali su ovaj Sporazum.
      Sastavljeno u Bruxellesu u po dva primjerka, dvadeset i prvog lipnja dvije tisuće i šeste godine, na češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, slovačkom, slovenskom, španjolskom, švedskom i talijanskom, jeziku. U slučaju neslaganja, engleski tekst prevladava nad tekstovima na drugim jezicima.
      
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         
            
         
            
      
      
         Por Nueva Zelanda
         Za Nový Zéland
         For New Zealand
         Für Neuseeland
         Uus-Meremaa nimel
         Για τη Νέα Ζηλανδíα
         For New Zealand
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland
         
            
      
   
   PRILOG I.
   Popis sporazuma iz članka 1. ovog Sporazuma
   
               (a)
            
            
               Sporazumi o zračnom prometu između Novog Zelanda i država članica Europske zajednice koji su na dan potpisivanja ovog Sporazuma sklopljeni, potpisani i/ili se privremeno primjenjuju:
               
                           —
                        
                        
                           Sporazum o zračnom prometu između Austrijske Savezne Vlade i Vlade Novog Zelanda, potpisan u Beču 14. ožujka 2002.; (dalje u tekstu Sporazum Novi Zeland - Austrija),
                        
                     
                           —
                        
                        
                           Sporazum o zračnom prometu između Vlade Kraljevine Belgije i Vlade Novog Zelanda, potpisan u Wellingtonu 4. lipnja 1999.; (dalje u tekstu Sporazum Novi Zeland - Belgija),
                        
                     
                           —
                        
                        
                           Sporazum o zračnom prometu između Kraljevine Danske i Novog Zelanda, potpisan u Wellingtonu 7. veljače 2001.; (dalje u tekstu Sporazum Novi Zeland - Danska, dopunjen Sporazumom o suradnji između skandinavskih država u vezi sa Scandinavian Airlines System (SAS-om), potpisanim u Wellingtonu 7. veljače 2001.),
                        
                     
                           —
                        
                        
                           Sporazum o zračnom prometu između Vlade Francuske Republike i Vlade Novog Zelanda, potpisan u Parizu 9. studenoga 1967.; (dalje u tekstu Sporazum Novi Zeland - Francuska, zadnje izmijenjen Razmjenom nota od 9. kolovoza 1971.),
                        
                     
                           —
                        
                        
                           Sporazum o zračnom prometu između Savezne Republike Njemačke i Novog Zelanda, potpisan u Bonu 2. studenoga 1987. s izmjenama; (dalje u tekstu Sporazum Novi Zeland - Njemačka),
                        
                     
                           —
                        
                        
                           Sporazum o zračnom prometu između Vlade Irske i Vlade Novog Zelanda, potpisan u Dublinu 27. svibnja 1999.; (dalje u tekstu Sporazum Novi Zeland - Irska),
                        
                     
                           —
                        
                        
                           Sporazum o zračnom prometu između Vlade Novog Zelanda i Vlade Talijanske Republike, potpisan u Rimu u rujnu 2001.; (dalje u tekstu Sporazum Novi Zeland - Italija),
                        
                     
                           —
                        
                        
                           Sporazum o zračnom prometu između Vlade Velikoga Vojvodstva Luksemburga i Vlade Novog Zelanda, potpisan u Wellingtonu 2. studenoga 1992.; (dalje u tekstu Sporazum Novi Zeland - Luksemburg),
                        
                     
                           —
                        
                        
                           Nacrt Sporazuma o zračnom prometu između Vlade Novog Zelanda i Kraljevine Nizozemske između i preko njihovih državnih područja, kako je priložen Memorandumu o razumijevanju, potpisanom u Hagu 11. svibnja 1999.; (dalje u tekstu nacrt Sporazuma Novi Zeland - Nizozemska),
                        
                     
                           —
                        
                        
                           Sporazum o zračnom prometu između Kraljevine Španjolske i Novog Zelanda, potpisan u Madridu 6. svibnja 2002.; (dalje u tekstu Sporazum Novi Zeland - Španjolska),
                        
                     
                           —
                        
                        
                           Sporazum o zračnom prometu između Kraljevine Švedske i Novog Zelanda, potpisan u Wellingtonu 7. veljače 2001.; (dalje u tekstu Sporazum Novi Zeland - Švedska, dopunjen Sporazumom o suradnji između skandinavskih država u vezi sa Scandinavian Airlines System (SAS-om), potpisan u Wellingtonu 7. veljače 2001.).
                        
                     
         
               (b)
            
            
               Sporazumi o zračnom prometu i ostali dogovori parafirani ili potpisani između Novog Zelanda i država članica Europske zajednice koji na dan potpisivanja ovog Sporazuma još nisu stupili na snagu te se ne primjenjuju privremeno.
            
         PRILOG II.
   Popis članaka u sporazumima iz članaka 2. do 5. ovog Sporazuma, navedenih u Prilogu I. ovom Sporazumu
   
               (a)
            
            
               Imenovanje od strane države članice:
               
                           —
                        
                        
                           članak 3. Sporazuma Novi Zeland - Austrija,
                        
                     
                           —
                        
                        
                           članak 3. Sporazuma Novi Zeland - Belgija,
                        
                     
                           —
                        
                        
                           članak 3. Sporazuma Novi Zeland - Danska,
                        
                     
                           —
                        
                        
                           članak 3. Sporazuma Novi Zeland - Njemačka (*),
                        
                     
                           —
                        
                        
                           članak 3. Sporazuma Novi Zeland - Irska (*),
                        
                     
                           —
                        
                        
                           članak 4. Sporazuma Novi Zeland - Italija (*),
                        
                     
                           —
                        
                        
                           članak 3. Sporazuma Novi Zeland - Luksemburg (*),
                        
                     
                           —
                        
                        
                           članak 4. nacrta Sporazuma Novi Zeland - Nizozemska (*),
                        
                     
                           —
                        
                        
                           članak 3. Sporazuma Novi Zeland - Španjolska,
                        
                     
                           —
                        
                        
                           članak 3. Sporazuma Novi Zeland – Švedska.
                        
                     
         
               (b)
            
            
               Odbijanje, ukidanje, suspenzija ili ograničenje odobrenja ili dozvola:
               
                           —
                        
                        
                           članak 4. Sporazuma Novi Zeland - Austrija,
                        
                     
                           —
                        
                        
                           članak 5. Sporazuma Novi Zeland - Belgija,
                        
                     
                           —
                        
                        
                           članak 4. Sporazuma Novi Zeland - Danska,
                        
                     
                           —
                        
                        
                           članak 8. Sporazuma Novi Zeland - Francuska (*),
                        
                     
                           —
                        
                        
                           članak 4. Sporazuma Novi Zeland - Njemačka (*),
                        
                     
                           —
                        
                        
                           članak 4. Sporazuma Novi Zeland - Irska (*),
                        
                     
                           —
                        
                        
                           članak 5. Sporazuma Novi Zeland - Italija (*),
                        
                     
                           —
                        
                        
                           članak 4. Sporazuma Novi Zeland - Luksemburg (*),
                        
                     
                           —
                        
                        
                           članak 5. nacrta Sporazuma Novi Zeland - Nizozemska (1),
                        
                     
                           —
                        
                        
                           članak 4. Sporazuma Novi Zeland - Španjolska,
                        
                     
                           —
                        
                        
                           članak 4. Sporazuma Novi Zeland - Švedska.
                        
                     
         
               (c)
            
            
               Regulatorna kontrola:
               
                           —
                        
                        
                           članak 6. Sporazuma Novi Zeland - Austrija,
                        
                     
                           —
                        
                        
                           članak 7. Sporazuma Novi Zeland - Belgija,
                        
                     
                           —
                        
                        
                           članak 13. Sporazuma Novi Zeland - Danska,
                        
                     
                           —
                        
                        
                           članak 11. točka (a) Sporazuma Novi Zeland - Njemačka,
                        
                     
                           —
                        
                        
                           članak 6. Sporazuma Novi Zeland - Irska,
                        
                     
                           —
                        
                        
                           članak 11. Sporazuma Novi Zeland - Italija,
                        
                     
                           —
                        
                        
                           članak 6. Sporazuma Novi Zeland - Luksemburg,
                        
                     
                           —
                        
                        
                           članak 12. nacrta Sporazuma Novi Zeland - Nizozemska,
                        
                     
                           —
                        
                        
                           članak 11. Sporazuma Novi Zeland - Španjolska,
                        
                     
                           —
                        
                        
                           članak 13. Sporazuma Novi Zeland - Švedska.
                        
                     
         
               (d)
            
            
               Oporezivanje goriva za zračni promet:
               
                           —
                        
                        
                           članak 7. Sporazuma Novi Zeland - Austrija,
                        
                     
                           —
                        
                        
                           članak 10. Sporazuma Novi Zeland - Belgija,
                        
                     
                           —
                        
                        
                           članak 5. Sporazuma Novi Zeland - Danska,
                        
                     
                           —
                        
                        
                           članak 6. Sporazuma Novi Zeland - Francuska,
                        
                     
                           —
                        
                        
                           članak 6. Sporazuma Novi Zeland - Njemačka,
                        
                     
                           —
                        
                        
                           članak 9. Sporazuma Novi Zeland - Irska,
                        
                     
                           —
                        
                        
                           članak 6. Sporazuma Novi Zeland - Italija,
                        
                     
                           —
                        
                        
                           članak 8. Sporazuma Novi Zeland - Luksemburg,
                        
                     
                           —
                        
                        
                           članak 10. nacrta Sporazuma Novi Zeland - Nizozemska,
                        
                     
                           —
                        
                        
                           članak 5. Sporazuma Novi Zeland - Španjolska,
                        
                     
                           —
                        
                        
                           članak 5. Sporazuma Novi Zeland - Švedska.
                        
                     
         
               (e)
            
            
               Tarife za prijevoz unutar Europske zajednice:
               
                           —
                        
                        
                           članak 11. Sporazuma Novi Zeland - Austrija,
                        
                     
                           —
                        
                        
                           članak 13. Sporazuma Novi Zeland - Belgija,
                        
                     
                           —
                        
                        
                           članak 9. Sporazuma Novi Zeland - Danska,
                        
                     
                           —
                        
                        
                           članak 10. Sporazuma Novi Zeland - Francuska,
                        
                     
                           —
                        
                        
                           članak 10. Sporazuma Novi Zeland - Njemačka,
                        
                     
                           —
                        
                        
                           članak 12. Sporazuma Novi Zeland - Irska,
                        
                     
                           —
                        
                        
                           članak 8. Sporazuma Novi Zeland - Italija,
                        
                     
                           —
                        
                        
                           članak 10. Sporazuma Novi Zeland - Luksemburg,
                        
                     
                           —
                        
                        
                           članak 6. nacrta Sporazuma Novi Zeland - Nizozemska,
                        
                     
                           —
                        
                        
                           članak 7. Sporazuma Novi Zeland - Španjolska,
                        
                     
                           —
                        
                        
                           članak 9. Sporazuma Novi Zeland - Švedska.
                        
                     
         
      (1)  Članak 2. stavak 2. ovog Sporazuma ne primjenjuje se na te odredbe.
   PRILOG III.
   Popis ostalih država iz članka 2. ovog Sporazuma
   
               (a)
            
            
               Republika Island (u okviru Sporazuma o Europskom gospodarskom prostoru);
            
         
               (b)
            
            
               Kneževina Lihtenštajn (u okviru Sporazuma o Europskom gospodarskom prostoru);
            
         
               (c)
            
            
               Kraljevina Norveška (u okviru Sporazuma o Europskom gospodarskom prostoru);
            
         
               (d)
            
            
               Švicarska Konfederacija (u okviru Sporazuma o zračnom prometu između Europske zajednice i Švicarske Konfederacije).